1. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Τ.3293/66 της 13 Νοεμ./5 Δεκ.  1978 (ΦΕΚ Β΄ 1074) Περί καθορισμού της τελωνειακής διαδικασίας συλλογής και διακινήσεως πετρελαιοειδών ερμάτων (SLOPS). Έχοντας υπόψη: 1.Τις διατάξεις του άρθρ. 133 του Νόμ. 1165/ 1918 «περί Τελωνειακού Κώδικος» (ΦΕΚ 59/Α/ 1918), όπως ισχύει. 2.Τις διατάξεις του άρθρ. 19 του Νόμ. 2096/1952 «περί τροποποιήσεως και συμπληρώσεως διατάξεων του Τελωνειακού Κώδικος και άλλων τινών διατάξεων» (ΦΕΚ 113/Α/1952). 3.Την αριθ. Δ.3676/932/26.5.78 απόφαση του Πρωθυπουργού και Υπουργού των Οικονομικών «περί αναθέσεως αρμοδιοτήτων στους Υφυπουργούς Οικονομικών». 4.Την αριθ. 3015/30.6.1966 απόφαση των Υπουργών Οικονομικών και Βιομηχανίας «περί ανταλλαγής πετρελαιοειδούς καυσίμου κ.λπ.», όπως τροποποιήθηκε και συμπληρώθηκε μεταγενεστέρως. 5.Την αριθ. Ε6/3132/607/23.12.1977 απόφαση του Υπουργού Εμπορίου «περί συναλλαγματικής τακτοποιήσεως ελαιωδών ερμάτων». 6.Τα αριθ. 182048/1464/77/18.10.77 και 182048/ 16/78/7.1.78 έγγραφα του Υπουργείου Εμπορικής Ναυτιλίας. 7.Τις αριθ. 6905/24.2.1978 και 4924/7.10.1977 αναφορές της 1ης Περιφερείας Επιθεωρήσεως Τελωνείων και της Δ/νσεως Τελωνείου Κορίνθου, αντιστοίχως. 8.Την ανάγκη καθιερώσεως απλουστευμένης, λόγω της φύσεως του είδους, τελωνειακής διαδικασίας συλλογής και περαιτέρω διακινήσεως των πετρελαιοειδών ερμάτων (καταλοίπων-αποβλήτων) πλοίων προς το σκοπό της παρακολουθήσεως της νομίμου διαθέσεώς των, αποφασίζουμε: Συλλογή πετρελαιοειδών ερμάτων Άρθρ.1.-1.Η ενδιαφερομένη για τη συλλογή απ’ ευθείας από πλοία πετρελαιοειδών ερμάτων (καταλοίπων-αποβλήτων-SLOPS) πλοιοκτήτρια ή εφοπλιστική επιχείρηση, πρέπει να συντάσσει, για κάθε συγκεκριμένη ποσότητα που πρόκειται να παραλάβει από άλλο πλοίο, σχετική αίτηση σε 5 αντίτυπα. Από αυτά το ένα αντίτυπο   θα υποβάλλεται στο Λιμεναρχείο της περιφερείας και τα άλλα 4 στην οικεία Τελωνειακή Αρχή, της περιφερείας που θα γίνει η συλλογή των ερμάτων. Στην παραπάνω αίτηση θα αναφέρονται: α) όλα τα στοιχεία του πλοίου που χρησιμοποιείται για την παραλαβή (συλλογή) των πετρελαιοειδών, ερμάτων, καθώς και του πλοίου από το οποίο θα παραληφθούν τα έρματα αυτά, β) η κατά προσέγγιση ποσότητα που πρόκειται να παραληφθεί και γ) ο τρόπος διακανονισμού των δοσοληψιών των δύο πλοίων και ειδικότερα εάν το πλοίο που συλλέγει τα πετρελαιοειδή έρματα θα καταβάλει ή θα εισπράξει και χρηματικό ποσό, ως και το ύψος αυτού, αναλόγως εάν η αξία των ερμάτων υπερκαλύπτει ή υπολείπεται, αντιστοίχως, της καταβλητέας αμοιβής για τις προσφερόμενες υπηρεσίες συλλογής των ερμάτων αυτών. 2.Τα 2 από τα ως άνω υποβαλλόμενα στην Τελωνειακή Αρχή αντίτυπα της αιτήσεως, θα χρησιμεύουν ως δηλωτικό εισαγωγής, το τρίτο θα χρησιμεύει για την παρακολούθηση και βεβαίωση από το Τελωνειακό όργανο της πραγματοποιήσεως της μεταγγίσεως και θα συσχετίζεται στη συνέχεια με το άνω καταχωρισθέν ως δηλωτικό εισαγωγής αντίτυπο και το τέταρτο θα προορίζεται για τη χρέωση κατά τα κεκανονισμένα των Δικαιωμάτων Εκτελέσεως Τελωνειακών Εργασιών (Δ.Ε.Τ.Ε.). 3.Οσάκις το πλοίο που συλλέγει τα ως άνω έρματα είναι μονίμως αγκυροβολημένο και τα πλοία που πρόκειται να παραδόσουν (μεταγγίσουν) έρματα προσεγγίζουν σ’ αυτό, δύναται να κατατίθεται από την ενδιαφερόμενη επιχείρηση (εφοπλιστική ή πλοιοκτήτρια) γενική αίτηση σε 3 αντίτυπα από τα οποία το ένα στο Λιμεναρχείο, και τα 2 στην Τελωνειακή Αρχή για να χρησιμεύσουν ως δηλωτικό εισαγωγής. Στην αίτηση αυτή θα αναγράφονται όλα τα στοιχεία του πλοίου και η ποσότητα ερμάτων που δύναται να συλλέξει αναλόγως της χωρητικότητάς του. Στη συνέχεια για κάθε συγκεκριμένη παραλαβή (συλλογή) ερμάτων που θα γίνεται θα κατατίθεται από την ίδια ως άνω επιχείρηση νέα αίτηση σε 3 αντίτυπα από τα οποία ένα στο Λιμεναρχείο και τα άλλα 2 στην Τελωνειακή Αρχή. Από αυτά το ένα αντίτυπο θα χρησιμεύει για την παρακολούθηση και βεβαίωση της πραγματοποιήσεως της μεταγγίσεως από το Τελωνειακό όργανο, (Μετά τη σελ. 308,26) Σελ. 308,31 Τεύχος 699-Σελ. 81 Συλλογή και διακίνηση πετρελαιοειδών ερμάτων 30.Β.τ.1 συσχετιζόμενο στη συνέχεια με το ως άνω δηλωτικό στο οποίο θα προσαρτάται με σχετική πράξη, λαμβάνοντας και τον αριθμό αυτού (δηλωτικού) ως ιδιαίτερο φύλλο (π.χ. πρώτο, δεύτερο κ.τ.λ. φύλλο) και το άλλο αντίτυπο θα προορίζεται για τη χρέωση των ΔΕΤΕ κατά τα κεκανονισμένα ως παραστατικό έγγραφο του Ταμείου. Στην αίτηση αυτή θα αναγράφονται επίσης όλα τα οριζόμενα στην παραπάνω παρ. 1 του παρόντος άρθρου στοιχεία. 4.Το πλοίο μετά τη συλλογή πετρελαιοειδών ερμάτων κατά τις παραπάνω παραγράφους, δύναται να μετακινηθεί (αναχωρήσει) για τη συλλογή και άλλων ερμάτων από πλοία κ.τ.λ. που ευρίσκονται στη χωρική δικαιοδοσία άλλης Τελωνειακής Αρχής, αφού προηγουμένως κατατεθεί η προβλεπομένη από την αριθ. Τ.3220/108/1969 (ΦΕΚ 464/Β/1969ΕΔΥΟ 65/1969) απόφασή μας Αίτηση Μεταφορτώσεως, με προορισμό την ως άνω Τελωνειακή Αρχή, στην οποία θα κατατίθεται το απόσπασμα δηλωτικού εισαγωγής (αντίτυπα Γ΄ και Δ΄) και στη συνέχεια απλή αίτηση σε 3 αντίτυπα για κάθε συγκεκριμένη παραλαβή (συλλογή) ερμάτων, εφαρμοζομένων αναλόγως των οριζομένων στην ανωτέρω παρ. 3. 5.Για τη συλλογή ερμάτων από την επιφάνεια της θάλασσας θα τηρείται αναλόγως η καθοριζόμενη στις ανωτέρω παραγράφους διαδικασία. Παράδοση πετρελαιοειδών ερμάτων σε  διϋλιστήρια ή εξαγωγή τους στο εξωτερικό Άρθρ.2.-1.Μετά την κατά τ’ ανωτέρω παραλαβή (συλλογή) των πετρελαιοειδών ερμάτων, για την προώθηση και παράδοση αυτών σε διϋλιστήριο της χώρας, εφόσον αυτό δέχεται να τα παραλάβει, θα κατατίθεται, με βάση το ως άνω δηλωτικό, η προβλεπόμενη από την αριθ. Τ.3220/108/1969 (ΦΕΚ 464/Β/1969-ΕΔΥΟ 65/1969) απόφασή μας Αίτηση Μεταφορτώσεως και θα εκδίδεται κατά τα κεκανονισμένα απόσπασμα δηλωτικού το οποίο θα καταχωρείται ως δηλωτικό εισαγωγής στην Τελωνειακή Υπηρεσία του διϋλιστηρίου. Στη συνέχεια, θα εκδίδεται από την ανωτέρω Τελωνειακή Υπηρεσία του διϋλιστηρίου, στο όνομα της εταιρείας του διϋλιστηρίου, Πρωτόκολλο Εξετάσεως Αποσκευών Επιβάτου (ΠΕΑΕ), στο οποίο θα γίνεται κανονική εμπορευματολογική περιγραφή και δασμολογική κατάταξη (επαλήθευση) των ερμάτων αυτών με βάσει το εκδιδόμενο από την αρμόδια Χημική Υπηρεσία δελτίο χημικής αναλύσεως και ακολούθως τα έρματα θα παραδίδονται στο διϋλιστήριο, ατελώς ως πρώτη ύλη αυτού σύμφωνα με τις ισχύουσες δι’ αυτό διατάξεις. 2.Σε περίπτωση που τα κατά την προηγούμενη παράγραφο παραδιδόμενα σε διϋλιστήριο της χώρας έρματα ανταλλάσσονται με καθαρό προϊόν (καύσιμο), στο ανωτέρω ΠΕΑΕ θα γίνεται, εκτός της ως άνω για την παράδοση των ερμάτων επαληθεύσεως, και η επαλήθευση του καυσίμου που θα παραδοθεί από το διϋλιστήριο, ως και μνεία ότι το καύσιμο αυτό θα διατεθεί αποκλειστικά Σελ. 308,32 Τεύχος 699-Σελ. 82   και μόνο για εξαγωγή ή για εφοδιασμούς πλοίων εκτελούντων πλόες εξωτερικού ή μικτούς. 3.Στη συνέχεια για την έξοδο εκ του διϋλιστηρίου και παραλαβή υπό του δικαιούχου της ποσότητας καυσίμου που θα ανταλλαγεί με το έρμα που παραδόθηκε στο διϋλιστήριο, θα κατατίθεται στην Τελων. Υπηρεσία από την εταιρεία του διϋλιστηρίου σχετική δήλωση, εις τετραπλούν, στην οποία θα αναγράφεται η ποσότητα και το είδος του καυσίμου που θα παραδοθεί, ο σκοπός της παραδόσεως, ο προορισμός (εξαγωγή ή εφοδιασμός πλοίων), τα στοιχεία του Π.Ε.Α.Ε. με το οποίο παραλήφθηκαν από το διϋλιστήριο τα έρματα σε ανταλλαγή των οποίων παραδίδεται το καθαρό καύσιμο, το ονοματεπώνυμο του παραλήπτου (φορτωτού) και κάθε άλλο χρήσιμο στοιχείο και πληροφορία κατά την κρίση της Τελωνειακής Αρχής. Η δήλωση αυτή θα καταχωρείται ως δηλωτικό εισαγωγής. Από τα τέσσερα αντίτυπα τα δύο θα χρησιμοποιούνται ως δηλωτικό εισαγωγής, το τρίτο θα προσαρτάται στο ανωτέρω Π.Ε.Α.Ε., με σχετική πράξη, κάνοντας μνεία και του αριθμού δηλωτικού που καταχωρήθηκε αυτή, πιστουμένου και τακτοποιουμένου έτσι του Π.Ε.Α.Ε. και το τέταρτο θα προσαρτάται ως διατακτική στο νέο παραστατικό που θα καταθέσει ο παραλήπτης (φορτωτής) του καθαρού καυσίμου. Με βάση το παραπάνω δηλωτικό θα κατατίθεται για τον εφοδιασμό πλοίων ή την εξαγωγή του καυσίμου στο εξωτερικό σχετική αίτηση εφοδιασμού ή διασάφηση μεταφορτώσεως για το εξωτερικό, αντιστοίχως, τηρουμένου στην προκειμένη περίπτωση, κατ’ εξαίρεση, υπό της Τελωνειακής Υπηρεσίας του διϋλιστηρίου και του οικείου βιβλίου καταχωρήσεως αιτήσεων εφοδιασμού. Το καύσιμο αυτό δύναται να διαμετακομισθεί στο εσωτερικό ή να αποταμιευθεί αφού διασφαλισθεί ο προορισμός αυτού (εξαγωγή ή εφοδιασμός πλοίων) με σχετική πράξη, επί του οικείου παραστατικού ώστε το αρμόδιο Τελωνείο να ενεργήσει ανάλογα. 30.Β.τ.1 Συλλογή και διακίνηση πετρελαιοειδών ερμάτων 30.Β.τ.1 Συλλογή και διακίνηση πετρελαιοειδών ερμάτων 4.Ειδικά σε περίπτωση παραδόσεως πετρελαιοειδών ερμάτων από πλοία, που έχουν ανάγκη απορρίψεώς τους, απ’ ευθείας σε διϋλιστήρια της χώρας, εφόσον αυτά δέχονται να τα παραλάβουν, θα κατατίθεται από τον εκπρόσωπο του πλοίου στην Τελωνειακή Υπηρεσία του διϋλιστηρίου αίτηση σε δύο αντίτυπα, η οποία θα καταχωρίζεται ως δηλωτικό εισαγωγής εφαρμοζομένης αναλόγως στη συνέχεια της προβλεπομένης από τις παραπάνω 1 έως 3 παραγράφους διαδικασίας. 5.Οσάκις τα ως άνω πετρελαιοειδή έρματα παραδίδονται για διΰλιση και ανταλλαγή με καθαρό προϊόν στα Ελληνικά διϋλιστήρια Ασπροπύργου η παράδοση αυτή θα γίνεται σύμφωνα με τις διατάξεις της 3015/30.6.1966 αποφάσεως των Υπουργών Οικονομικών και Βιομηχανίας «περί ανταλλαγής πετρελαιοειδούς καυσίμου κ.τ.λ.», όπως εκάστοτε ισχύει. Παράδοση των πετρελαιοειδών ερμάτων σε  ειδικό πλοίο προς διαχωρισμό Άρθρ.3.-1.Σε περίπτωση κατά την οποία τα ως άνω πετρελαιοειδή έρματα, μετά την κατά τ’ ανωτέρω συλλογή τους, προορίζονται να παραδοθούν σε ειδικά, εγκεκριμένα από το Υπουργείο Ναυτιλίας, πλοία διαχωρισμού, θα κατατίθεται η προβλεπομένη από την Τ.3220/108/1969 (ΦΕΚ 464/Β/1969ΕΔΥΟ 65/1969) απόφασή μας Αίτηση Μεταφορτώσεως με την οποία (αντίτυπο Ε) θα εξοφλείται το κατά το άρθρ. 1 της παρούσης δηλωτικό εισαγωγής του πλοίου συλλογής των ερμάτων και θα δημιουργείται νέο δηλωτικό εισαγωγής, είτε στην αυτή Τελωνειακή Αρχή είτε σε άλλη, αναλόγως της περιφερείας (περιοχής δικαιοδοσίας), που ευρίσκεται το ως άνω πλοίο διαχωρισμού των ερμάτων, καταχωρουμένων προς τούτο ως δηλωτικό των αντιτύπων Γ΄ και Δ΄ της αιτήσεως μεταφορτώσεως. Έτσι θα χρεώνεται το παραπάνω πλοίο διαχωρισμού των ερμάτων προς περαιτέρω παρακολούθησή τους από την Τελωνειακή Αρχή. 2.Η Τελωνειακή Αρχή προς παρακολούθηση των παραλαμβανομένων από το πιο πάνω ειδικό πλοίο διαχωρισμού πετρελαιοειδών ερμάτων, ως και του παραγομένου ετοίμου προϊόντος, θα πρέπει να προβεί στην κατά τα ισχύοντα ογκομέτρηση των δεξαμενών του πλοίου αυτού και στη μολυβδοσφράγιση αναλόγως αυτών ή των σωληνώσεων, λαμβάνουσα και άλλα κατά την κρίση της εξασφαλιστικά των συμφερόντων του Δημοσίου μέτρα. 3.Μετά το πέρας του διαχωρισμού και την απόληψη του ετοίμου (καθαρού) προϊόντος, η αυτή ως άνω πλοιοκτήτρια ή εφοπλιστική του ειδικού πλοίου διαχωρισμού των ερμάτων επιχείρηση, θα καταθέτει υπεύθυνη δήλωση στην οικεία Τελωνειακή Αρχή, σε τόσα αντίτυπα όσα είναι τα δηλωτικά με βάση τα οποία έχει παραλάβει τα έρματα που επεξεργάσθηκε. Στη δήλωση αυτή θα αναγράφονται η ποσότητα και το είδος του παραχθέντος ετοίμου   προϊόντος, ο αριθμός ή οι αριθμοί των δηλωτικών από τα οποία προέρχονται τα έρματα που επεξεργάστηκε, η ποσότητα αυτών κατά δηλωτικό και συνολικώς, ως και ο προορισμός που θα δοθεί σ’ αυτό, δηλαδή η απ’ ευθείας εξαγωγή του στο εξωτερικό ή η διάθεσή του σε πλοία που εκτελούν πλόες εξωτερικού ή μικτούς ή η παράδοσή του για περαιτέρω επεξεργασία σε διϋλιστήρια και ανταλλαγή με καθαρότερο καύσιμο. Η ως άνω δήλωση θα συσχετίζεται με το οικείο δηλωτικό εισαγωγής στο οποίο θα προσαρτάται με σχετική πράξη και θα λαμβάνει τον αριθμόν αυτού. Εάν υπάρχουν περισσότερα δηλωτικά θα τίθεται σ’ αυτά από ένα αντίτυπο της δηλώσεως και θα ενεργούνται αναλόγως τα ανωτέρω. 4.Εάν το ως άνω επεξεργασμένο προϊόν παραδίδεται σε εγχώρια διϋλιστήρια για περαιτέρω διΰλιση και ανταλλαγή με καθαρό προϊόν θα εφαρμόζεται αναλόγως η προβλεπομένη από το άρθρ. 2 της παρούσας διαδικασία. Εάν το αυτό προϊόν εξάγεται απ’ ευθείας στο εξωτερικό ή παραδίδεται σε πλοία ως εφόδιο θα κατατίθεται διασάφηση μεταφορτώσεως για το εξωτερικό ή αίτηση εφοδιασμού πλοίων, αντιστοίχως. Συλλογή και διακίνηση πετρελαιοειδών  ερμάτων υπό ναυπηγοεπισκευαστικών  επιχειρήσεων Άρθρ.4.-1.Η καθοριζομένη με την παρούσα απόφαση διαδικασία εφαρμόζεται αναλόγως και για τη συλλογή και διακίνηση πετρελαιοειδών ερμάτων υπό ναυπηγοεπισκευαστικών επιχειρήσεων. Ειδικά για τις ναυπηγοεπισκευαστικές επιχειρήσεις, οι οποίες λειτουργούν ως Ελεύθερα Τελωνειακά Συγκροτήματα (ΕΤΣ) με βάση τις διατάξεις του Ν.Δ. 2563/1953 και των σε εκτέλεση αυτού εκδιδομένων Π.Δ/των, εφόσον η συλλογή των πετρελαιοειδών ερμάτων γίνεται εντός των ορίων του Ε.Τ.Σ. ουδεμία διαδικασία θα εφαρμόζεται γι’ αυτή. Μόνο για την έξοδο από το Ε.Τ.Σ. των ερμάτων και αναλόγως του προορισμού θα ακολουθείται κατά περίπτωση η οικεία διαδικασία μεταφορτώσεως ή εφοδιασμού πλοίων. 2.Σε περίπτωση παραδόσεως των παραπάνω ερμάτων από Ε.Τ. Συγκρότημα σε πλοίο διαχωρισμού, η παράδοση θα γίνεται με αίτηση μεταφορτώσεως που θα καταθέτει η πλοιοκτήτρια ή εφοπλιστική επιχείρηση του πλοίου διαχωρισμού, με την οποία θα εξοφλείται η σχετική αίτηση του ναυπηγικού Συγκροτήματος που έχει καταχωρισθεί ως δηλωτικό εισαγωγής. Τα Γ΄ και Δ΄ αντίτυπα της Αιτήσεως Μεταφορτώσεως θα κατατίθενται και θα καταχωρούνται ως δηλωτικό εισαγωγής στην οικεία Τελωνειακή Αρχή για την περαιτέρω παρακολούθηση των ερμάτων, εφαρμοζομένων αναλόγως στη συνέχεια των οριζομένων στο άρθρ. 2 της παρούσας. (Μετά τη σελ. 308,32) Σελ. 308,33 Τεύχος 699-Σελ. 83 Συλλογή και διακίνηση πετρελαιοειδών ερμάτων 30.Β.τ.1 Συναλλαγματική διαδικασία συλλογής και  διακινήσεως πετρελαιοειδών ερμάτων Άρθρ.5.-1.Πέρα από την καθοριζόμενη με την παρούσα απόφαση διαδικασία θα τηρούνται παραλλήλως και οι συναλλαγματικές διατυπώσεις που προβλέπονται από την αριθ. Ε6/3132/607/23.12.77 ειδική απόφαση του Υπουργείου Εμπορίου, όπως αυτή συμπληρώθηκε από την αριθ. Ε6/4981/601/ 27.6.78 όμοια και όπως εκάστοτε ισχύει ή από τυχόν άλλες γενικές διατάξεις εφόσον υφίστανται περιπτώσεις μη καλυπτόμενες από την ως άνω ειδική απόφαση. Η Τελωνειακή Αρχή πρέπει να γνωρίζει στην αρμόδια υπηρεσία της Τράπεζας της Ελλάδος τις εξαγόμενες στο εξωτερικό ή διατιθέμενες για εφοδιασμούς πλοίων ποσότητες καυσίμου που προέρχονται από τα ως άνω έρματα, ώστε να δύναται αυτή να ελέγχει την εισαγωγή και εκχώρηση του εκ της διαθέσεως του καυσίμου αυτού αντιστοίχου ποσού συναλλάγματος. Καταργούμενες διατάξεις Άρθρ.6.-Από της ενάρξεως ισχύος της παρούσας καταργείται κάθε προγενέστερη απόφαση ή διαταγή μας κατά το μέρος εκείνο που ρυθμίζει άλλως τα υπό της παρούσης ρυθμιζόμενα θέματα. Η απόφαση αυτή να δημοσιευθεί στην Εφημερίδα της Κυβερνήσεως. Σελ. 308,34 Τεύχος 699-Σελ. 84 30.Β.τ.1 Συλλογή και διακίνηση πετρελαιοειδών ερμάτων 30.Β.τ.1 Συλλογή και διακίνηση πετρελαιοειδών ερμάτων 